राज्यपाल डाॅ.कृष्णकांत पाल ने मंगलवार को विधानसभा भराड़ीसैंण (गैरसैंण) में आयोजित पुस्तक विमोचन समारोह में मुख्यमंत्री श्री त्रिवेंद्र सिंह रावत द्वारा लिखित पुस्तक ’’मनसा वाचा कर्मणा, उत्तराखण्ड उत्कर्ष’’ का विमोचन किया। राज्यपाल डाॅ.पाल ने मुख्यमंत्री श्री त्रिवेंद्र को उनके अनुभवों पर आधारित एवं सरकार की जन कल्याणकारी योजनाओं, लक्ष्यों और उपलब्धियों को लेखन के माध्यम से लोगों तक पहुंचाने के लिये बधाई व शुभकामनाएं दी। पुस्तक विमोचन समारोह में विधानसभा अध्यक्ष श्री प्रेमचंद अग्रवाल, नेता प्रतिपक्ष श्रीमती इंदिरा हृद्येश सहित कैबिनेट मंत्रियों, विधायकगणों एवं अधिकारियों ने मुख्यमंत्री को उनकी पुस्तक के लिये बधाई दी।